**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 3/22.12.2015 година**

Със 17 (седемнадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Актуализация на бюджета на община Хитрино за 2015 година.

*Докладва: Н.Исмаил- кмет на община*

**2.**Допълнително възнаграждение на кметовете на кметства при община Хитрино.

*Докладва: Н.Исмаил- кмет на община*

**3.**Приемане на Правилник за организацията и дейността на Общински съвет Хитрино, неговите комисии и взаимодействието му с общинската администрация.

*Докладва: И.Кязим- председател на временната комисия за изработване на правилник*

**4.**Избор на постоянни комисии при Общински съвет Хитрино.

*Докладва: М.Ахмед- Председател на ОбС*

**5.**Определяне възнаграждение на председателя на общинския съвет и на общинския съветник за участие в заседанията на общинския съвет и в заседание на комисии.

*Докладва: М.Ахмед- Председател на ОбС*

**6.**Изменение и допълнение на Наредбата за определяне размера на местните данъци на територията на община Хитрино

*Докладва: Илхан Ахмед-зам. кмет на община*

**7.**Изменение и допълнение на Наредбата за определяне и администрирането на местните такси и цени на услуги на територията на община Хитрино.

*Докладва: Илхан Ахмед-зам. кмет на община*

**8.**Определяне размера на такса битови отпадъци и одобряване на план-сметка, включваща разходи за дейност чистота за 2016 година.

*Докладва: Ахмед Ахмед- зам.кмет на община*

**9.**Приемане на Стратегия за развитие на социалните услуги в община Хитрино за периода 2016 – 2020 година.

*Докладва: И.Ахмед- зам.кмет на община*

**10.**Закупуване от община Хитрино на имот № 000080 в землището на село Байково, ЕКАТТЕ 02244, местност „Баалък”, начин на трайно ползване- нива, категория III, с площ от 25.000 дка и имот № 023002 в землището на село Трем, ЕКАТТЕ 73050, местност „Кору арда”, начин на трайно ползване- нива, категория III, с площ от 0.433 дка

*Докладва: Илхан Ахмед- зам.кмет на община*

**11.**Искане за предоставяне на имотите- полски пътища, включени в заповеди на Директора на Областна дирекция „Земеделие” гр.Шумен.

*Докладва: Илхан Ахмед- зам.кмет на община*

**12.**Докладни записки:

*12.1. Докладна записка от Ахмед Ахмед- зам.кмет на община Хитрино за прекратяване на открита процедура по предоставяне на концесия с предмет: „Стопанисване и управление на Претоварна станция за ТБО (твърди битови отпадъци) в с.Близнаци, находяща се в землището на село Близнаци, имот № 000207 с ЕКАТТЕ 04430, местност „Хумата”.*

*Докладва: А.Ахмед- зам.кмет на община*

*12.2.Докладна записка от Ахмед Ахмед- зам.кмет на община Хитрино за прекратяване на открита процедура по предоставяне на концесия с предмет: „Управление на дейността по сметосъбиране, сметоизвозване и сметопочистване на неопасни отпадъци за община Хитрино”.*

*Докладва: А.Ахмед- зам.кмет на община*

**13.**Питане.

**ПО ПЪРВА ТОЧКА ОТ ДНЕВНИЯ РЕД**

Актуализация на бюджета на община Хитрино за 2015 година.

С 16 (шестнадесет) гласа „за”, без „против” и 1 „въздържали се”, Общински съвет Хитрино на основание чл.21, ал.1, т.6 и чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 16**

На основание чл.124 от Закона за публичните финанси, Общински съвет Хитрино

Р Е Ш И:

Актуализира бюджета на община Хитрино за 2015 година

1. За сметка на общинския резерв да се дофинансира дейност «ЦДГ» с 11 000 лв., като се разпределят по параграфи , както следва:

* 101 Заплати на персонал по трудови правоотношения – 8 000 лв.
* 500 Осигурителни вноски – 2 000 лв.
* 205 Изплатени суми за СБКО - 1000 лв

2.Актуализира капиталовите разходи по източници на финансиране

|  |  |  |  |  |  |  |  |
| --- | --- | --- | --- | --- | --- | --- | --- |
| No | Наименование и местонахождение на обектите | Всичко | | Капиталови разходи по източници на финансиране | | | |
| Субсидия РБ |  | Собствени бюджетни средства | |
| 1 | 2 | 3 |  | 4 |  | 5 |  |
|  |  | било | става | било | става | било | става |
| **Функция 07:Почивно дело и религиозни дейности** | | **355 574** | **388 689** | **0** |  | **355 574** | **388 689** |
| **5202 Придобиване на сгради** | | **355 574** | **388 689** | **0** |  | **355 574** | **388 689** |
| ***1*** | "Къща музей Коджа юсуф"с.Черна | 345 974 | 379 089 |  |  | 345 974 | **379 089** |
| ***2*** | СН на музеен комплекс | 9 600 | 9 600 |  |  | 9 600 | 9 600 |
| **Параграф 5100: Основен ремонт на дълготрайни материални активи** | | **408 100** | **408 100** | **391 100** | **391 100** | **17 000** | **17 000** |
| **Функция 01: Общи държавни служби** | | **97 900** | **102 697** | **97 900** | **96 697** | **0** | **6 000** |
| **3** | Допълн.сграда към ОбА /бивша аптека/ | 19 200 | 27 598 | 19 200 | 21 598 | **0** | **6 000** |
| **4** | Покрив км-во В.Поляна | 6 100 | 5 444 | 6 100 | 5 444 |  |  |
| **5** | Кметство с.Иглика | 32 000 | 31 343 | 32 000 | 31 343 |  |  |
| **6** | Кметство с.Върбак | 15 000 | 16 263 | 15 000 | 16 263 |  |  |
| **7** | Кметство с.Живково | 10 000 | 8 148 | 10 000 | 8 148 |  |  |
| **8** | Кметство с.Калино | 15 600 | 13 901 | 15 600 | 13 901 |  |  |
| **Функция 03: Образование** | | **15 000** | **15 000** | **0** | **5 194** | **15 000** | **9 806** |
| **9** | ЦДГ Живково | 15 000 | 15 000 | 0 | 5 194 | 15 000 | 9 806 |
| **Функция 07:Почивно дело и религиозни дейности** | | **51 400** | **46 603** | **49 400** | **45 409** | **2 000** | **1 194** |
| **10** | Ремонт на покрив Младежки дом | 51 400 | 46 603 | 49 400 | 45 409 | 2 000 | 1 194 |
| **Функция 08: Икономически дейности и услуги** | | **243 800** | **243 800** | **243 800** | **243 800** | **0** | **0** |
| **11** | Ремонт път Развигорово-Единаковци | 73 700 | 72 801 | 73 700 | 72 801 | 0 | 0 |
| **12** | Ремонт път Студеница - Тервел | 70 000 | 69 968 | 70 000 | 69 968 |  |  |
| **13** | Ремонт път Хитрино-Шумен-Върбак | 47 100 | 46 845 | 47 100 | 46 845 |  |  |
| **14** | Ремонт път Хасово - Тимарево | 53 000 | 52 354 | 53 000 | 52 354 |  |  |
| **15** | Строителен надзор | 0 | 1 832 | 0 | 1 832 |  |  |

3.Поради окончателно приключване на обект „Къща- музей на Коджа Юсуф” и необходимостта от разплащане по договор с изпълнителя временното финансиране на обекта да стане от 250 000 лева на 283 115 лева. Разликата от 33 115 лева да е за сметка на общинския резерв.

**ПО ВТОРА ТОЧКА ОТ ДНЕВНИЯ РЕД**

Допълнително възнаграждение на кметовете на кметства при община Хитрино.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.1, точка 5 от Закона за местното самоуправление и местната администрация (ЗМСМА) прие

**РЕШЕНИЕ № 17**

На основание чл.80, ал.3 от ЗДБРБ (Закона за държавния бюджет на Република България) за 2015 година, във връзка с чл.4, ал.5 от ПМС (Постановление на Министерския съвет) № 67/14.04.2010 година за заплатите в бюджетните организации и дейности и Вътрешните правила за организация на работната заплата, Общински съвет Хитрино

Р Е Ш И:

От икономията на средствата за работни заплати на общинската администрация към 31.12.2015 година да се изплатят допълнителни възнаграждения за постигнати добри резултати на кмета на общината, заместник кметове и кметове на населените местта в размер по една основна работна заплата.

Допълнителните възнаграждения да се изчислят пропорционално на отработените дни към 01.12.2015 година, без дните за отпуск по болест и неплатен отпуск по КТ (Кодекса на труда).

Същите да бъдат начислени към заплатите за месец декември 2015 година.

**ПО ТРЕТА ТОЧКА ОТ ДНЕВНИЯ РЕД**

Приемане на Правилник за организацията и дейността на Общински съвет Хитрино, неговите комисии и взаимодействието му с общинската администрация.

Със 17 (седемнадесет) гласа „за”, без „против” и без „въздържали се”, Общински съвет Хитрино, на основание чл.21, ал.3, от Закона за местното самоуправление и местната администрация (ЗМСМА) прие

**РЕШЕНИЕ № 18**

Приема Правилник за организацията и дейността на Общински съвет Хитрино, неговите комисии и взаимодействието му с общинската администрация. считано от 03.11.2015 година. Приложение № 1 от 1.

**ПО ЧЕТВЪРТА ТОЧКА ОТ ДНЕВНИЯ РЕД**

Избор на постоянни комисии при Общински съвет Хитрино.

Със 17 гласа „за”, без „против”, без „въздържали се”, Общински съвет Хитрино на основание чл.21, ал.1, т.1 и чл.27, ал.4 от Закона за местното самоуправление и местната администрация (ЗМСМА) прие

**РЕШЕНИЕ № 19**

На основание чл.48, ал.1 и 2 от Закона за местното самоуправление и местната администрация (ЗМСМА), Общински съвет Хитрино

Р Е Ш И:

**I.**Постоянните комисии:

-по бюджет, финанси, икономика, инвестиционна политика и нормативна уредба;

-по устройство на територията, общинска собственост, пътна и селищна мрежа, околна среда и благоустрояване;

-по образование, култура, спорт, здравеопазване и социална политика

да бъдат петчленни (председател + 4 члена = 5).

**II.**Постоянната комисия за извършване на проверка за установяване на конфликт на интереси да бъде тричленна (председател + 2 члена = 3).

**II.**Поименниятсъстав и статутът на Постоянните комисии да бъде следния:

|  |  |  |  |
| --- | --- | --- | --- |
| **I.**Комисия по бюджет,  финанси, икономика,  инвестиционна полити-  ка и нормативна уредба: | **II.**Комисия по устройство на територията, общинска собственост, пътна и селищна мрежа, околна среда и благоустрояване: | **III.**Комисия по образова-  ние, култура, спорт, здравеопазване и социална политика: | **IV.** Комисия за из-  вършване на провер-  ка за установяване на  конфликт на интереси: |
| **1.**Гюнайдън Бейтиев  Юнузов – Председател | **1.**Ерджан Мехмедов Ахмедов- Председател | **1.**Севджан Тасин Акиф- Председател | **1.**Исмаил Исмаил Кязим- Председател |
| **2.**Исмаил Исмаил Кязим –  Член | **2.**Исмет Исмаил Ибрям- член | **2.**Ерол Кабил Ахмед- член | **2.**Гюнайдън Бейтиев Юнузов - член |
| **3.**Хюсеин Мехмед Хюсеин - член | **3.**Салим Исмаилов Хашимов- член | **3.**Орхан Кадир Реджеб-  член | **3.**Йонка Станчева Томова – член |
| **4.**Юмер Лютфи Садула – член | **4.**Сали Басри Ибрям- член | **4.**Неджатин Басри Хамид- член | **-** |
| **5.**Ерол Ибрямов Реджебов - член | **5.**Ефраим Ибрахим Реджеб - член | **5.**Нермин Ефраим Исмаил- член | **-** |

**ПО ПЕТА ТОЧКА ОТ ДНЕВНИЯ РЕД**

Определяне възнаграждение на председателя на общинския съвет и на общинския съветник за участие в заседанията на общинския съвет и в заседание на комисии.

Със 17 гласа „за”, без „против”, без „въздържали се”, Общински съвет Хитрино на основание чл.21, ал.1, т.23 и чл.27, ал.4 от Закона за местното самоуправление и местната администрация (ЗМСМА) прие

**РЕШЕНИЕ № 20**

На основание чл.26 и 34 от Закона за местното самоуправление и местната администрация (ЗМСМА), Общински съвет Хитрино

Р Е Ш И:

**1.**Председателят на общински съвет Хитрино да получава месечно възнаграждение в размер на 70 % (седемдесет процента) от основната месечна работна заплата на кмета на общината, считано от датата на полагане на клетва: 03.11.2015 година.

**2.**Определя възнаграждение на общинския съветник за участие в заседанията на общинския съвет в размер на 9% (девет процента) от основната месечна работна заплата на кмета на общината, считано от датата на полагане на клетва: 03.11.2015 година.

**3.**Определя възнаграждение на общинския съветник за участие в заседание на комисии в размер на 6% (шест) процента от основната месечна работна заплата на кмета на общината, считано от датата на полагане на клетва: 03.11.2015 година.

**ПО ШЕСТА ТОЧКА ОТ ДНЕВНИЯ РЕД**

Изменение и допълнение на Наредбата за определяне размера на местните данъци на територията на община Хитрино

Със 17 гласа „за”, без „против”, без „въздържали се”, Общински съвет Хитрино на основание чл.21, ал.2 от Закона за местното самоуправление и местната администрация (ЗМСМА) прие

**РЕШЕНИЕ № 21**

Във връзка с изменението и допълнението на Закона за местните данъци и такси, Общински съвет Хитрино

Р Е Ш И:

Изменя и допълва Наредбата за определяне на местните данъци на територията на община Хитрино, както следва:

1.В раздел I Данък върху недвижими имоти

Към чл.11 да се добавят ал.3, ал.4 и ал.5

Чл.11 (1)Данъкът върху недвижимите имоти се заплаща на две равни вноски в следните срокове: до 30 юни и до 31 октомври на годината, за която е дължим.

(2)На предплатилите до 30 април за цялата година се прави отстъпка от 5 на сто.

**Нови алинеи:**

(3)При прехвърляне на недвижим имот или при учредяване на вещни права върху недвижим имот дължимият до прехвърлянето/учредяването данък, включително за месеца на прехвърлянето/учредяването се заплаща от прехвърлителя/учредителя пред прехвърлянето/учредяването.

(4)За недвижимите имоти, придобити през текущата година, данъкът се заплаща в сроковете по ал.1, а в случаите, в които придобиването е след изтичане на сроковете по ал.1, данъкът се заплаща в двумесечен срок от датата на придобиването на имота.

(5)Данъкът върху недвижимите имоти постъпва в приход на бюджета на общината, на територията на която се намира имотът. Данъкът, дължим от концесионера за имот, разположен на територията на повече от една община, постъпва в приход на общината, на чиято територия е по-голямата част от имота.

Настоящите промени влизат в сила **от 1 януари 2016 година**.

**ПО СЕДМА ТОЧКА ОТ ДНЕВНИЯ РЕД**

Изменение и допълнение на Наредбата за определяне и администрирането на местните такси и цени на услуги на територията на община Хитрино.

Със 17 гласа „за”, без „против”, без „въздържали се”, Общински съвет Хитрино на основание чл.21, ал.1, т.7, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 22**

На основание чл.21, ал.2 от Закона за местното самоуправление и местната администрация (ЗМСМА), Общински съвет Хитрино

Р Е Ш И:

Изменя и допълва Наредбата за определяне на местните такси и цени на услуги на територията на община Хитрино, **считано от 01.01.2016 година**, както следва:

**І.**ТАКСА ЗА БИТОВИ ОТПАДЪЦИ

**§1**.Към Чл.18.ал.8 да се добави изречението:

Освобождаването е при условие, че имотите не се ползват със стопанска цел, несвързана с пряката дейност.

Чл.18,(8) От заплащане на такса битови отпадъци се освобождават:

1.читалищата.

2.молитвените домове за законно регистрираните вероизповедания в страната, ведно с прилежащите им терени.

3. общината за недвижими имоти – публична общинска собственост.

**ІІ.** ТАКСИ ЗА ДЕТСКИ ГРАДИНИ И ДРУГИ ОБЩИНСКИ СОЦИАЛНИ УСЛУГИ.

**§2**. Чл.22 да се измени така:

Чл.22.(1)  За ползване на детски градини родителите или настойниците дължат месечни такси в размери на 30 лв.

(2)  Таксата за детски градини се заплаща с 50 на сто намаление за:

а)   дете, в чийто акт за раждане е вписан само един родител;

б) второто дете, когато две деца от едно семейство са приети в едно или в различни детски заведения;

в) първото дете от многодетно семейство, а второ и следващо дете от многодетно семейство –със 75 на сто намаление, т.е. четвърт такса.

г) деца, отглеждани в приемни семейства;

д) деца, на които двамата родители са редовни студенти;

(3) Не се заплаща такса за:

а) децата, на които поне един от родителите е с намалена трудоспоспособност 70% или над 70 %;

б) децата на неизвестни родители;  
в) децата на загинали при производствени аварии и природни бедствия, децата на загинали при изпълнение на служебен дълг;  
г) децата с намалена възможност за социална адаптация 50% или над 50 %;

д) деца – сираци и полусираци.

е)за децата две години преди постъпването им в първи клас, но не по-рано от годината, в която детето навършва 5-годишна възраст, за периода от 15.09. - 31.05. за съответната учебна година.  
 (4)През периода от 01.06. – до 14.09. включително, родителите или настойниците на 5 и 6 годишните деца заплащат пълен размер на таксата от 30 лв. според присъствените дни на детето.   
При наличие на обстоятелства по чл. 22, ал. 2 и 3 родителите или настойниците имат право на ползване на съответните преференции при заплащане на такса за периода.

(5) При отсъствие на децата, такса не се заплаща за времето, през което те ще отсъстват, при условие, че родителите предварително са уведомили писмено директора на детското заведение.

(6) За ползване на намаленията по ал.2 и освобождаването от такса по ал.3, родителите или настойниците подават декларация до директора на детското заведение. Декларацията, придружена с необходимите документи, доказващи преференцията, се завежда с входящ номер, който се предоставя на родителя(настойника).

(7) Необходимите документи за плащане на такса в намален размер са:

а)   копие от удостоверение за раждане – в случаите по ал. 2, буква „а”;

б) копия от удостоверение за раждане на всички деца - в случаите по ал. 2, буква „в”.

в) служебна бележка или удостворение от съответното ВУЗ - в случаите по ал. 2, буква „д”.

г)документ, доказващ настаняването на детето в приемно семейство – за случаите по ал.2 , буква „г”.

(8) Необходимите документи за освобождаване от такса са:

а) копие от документа от ЛКК / ТЕЛК – за случаите по ал. 3, буква „а” и „г”;  
б) копие от удостоверение за раждане - за случаите по ал. 3, буква „б” и „д”;

в)  копие от акт за смърт - за случаите по ал. 3, буква „в” и „д”;

(9) Копията на представените документи по ал. 7 и ал. 8 се сверяват с оригиналните документи и се заверяват от длъжностното лице в съответното заведение. Заверените копия остават към декларацията.

(10)   Намалената такса се заплаща от началото на месеца, следващ месеца на подаването на декларацията. При неподаване на декларация по ал. 6 в определения срок, родителите (настойниците) заплащат такса в пълен размер.

(11)   Преференцията по ал. 2, буква „г” не се ползва от второто дете в семейството, чието първо дете е навършило 5 години в годината на постъпване в трета задължителна подготвителна група към 15 септември за съответната учебна година.  
(12)   При неплатена такса за два последователни месеца от страна на родителя/настойника за деца, посещаващи І и ІІ възрастова група, същите се отписват от списъчния състав на групата в съответната ЦДГ .

**ІІІ.**ТАКСИ ЗА ТЕХНИЧЕСКИ УСЛУГИ

**§3**.Чл.31.(1) се променя Размерът на таксите за технически услуги се определя, както следва:

1. за издаване на скица за недвижим имот от 8.00 лв. на 10 лв

2. за издаване на скица за недвижим имот с указан начин на застрояване от 12.00 лв. на 15 лв

3. за презаверяване на скици, от издаването на които са изтекли 6 месеца от 4.00 лв. на 6 лв.

5. за издаване на удостоверения за факти и обстоятелства по териториалното и селищното устройство от 3.50 лв. на 10 лв.

Добавят се следните подточки:

5.1. удостоверения за идентичност на поземлен имот – 10 лв.

5.2. удостоверение за търпимост на основание § 16 ал. 1 от ЗУТ за строежи, изградени до 07.04.1987 год. – 10 лв.

5.3. удостоверение за реално обособени части на сгради / чл. 202 от ЗУТ/ - 10 лв.

5.4. удостоверение за отстояние на търговски обект от здравно, детско и учебно заведение- 10 лв.

5.5.удостоверение за нанасяне на новоизградена сграда в действащия кадастрален план по чл. 54а ал. 3 от ЗКИР, във връзка с чл. 175 от ЗУТ – 10 лв.

5.6. удостоверение за административен адрес – 10 лв.

5.7. удостоверение по чл. 197 от ЗУТ - 10 лв.

6. за издаване на заверени преписи от документи, копия от планове и документацията към тях:

а) за строително разрешение, заповед или други административни актове – 10 лв.;

б) за копия от планове и документацията към тях – таксата се определя от стойността на копирната услуга по фактура плюс по 2 лв. за заверена страница, но не повече от 30.00 (тридесет) лв. се променя на :

” За издаване на скица-ксерокопие от действащ ПУП, ЗРП с повдигната регулация и заверка – жилищно застрояване – 10.00 лв.; нежилищно застрояване – 20.00 лв.»

7. за издаване на разрешаване за поставяне на временни съоръжения за търговия - маси, павилиони, кабини и други - 10.00 лв.

8. за издаване на разрешение за строеж, основен ремонт и преустройство на съществуващи сгради и помещения в тях от 10.00 лв. на 30 лв.

**ІV.** ТАКСИ ЗА АДМИНИСТРАТИВНИ УСЛУГИ

**§4**. Чл.33.(1) За извършени услуги по гражданското състояние се заплащат следните такси:

1. за издаване на удостоверение за наследници от 4.00 лв. на 7 лв.

2. за издаване на удостоверение за идентичност на имена от 3.00 лв.на 5 лв.

3. за издаване на удостоверение, че не е съставен акт за раждане или акт за смърт от 5.00 лв.на 7 лв.

4. за издаване на дубликати на удостоверение за раждане или за граждански брак, както и за повторно издаване на препис-извлечение от акт за смърт от 5.00 лв.на 7 лв.

5. за издаване на удостоверение за семейно положение от 3.00 лв.на 5 лв.

6. за издаване на удостоверение за родствени връзки от 5.00 лв.на 7 лв.

7. за адресна регистрация и регистриране на постоянен адрес – **отменя се.**

10. за легализация на документи по гражданското състояние за чужбина - 20.00 лв.

11. за всички други видове удостоверения по искане на граждани - 5.00 лв.

13. издаване на удостоверение за настоящ адрес от 3.00 лв.на 5 лв.

14. издаване на удостоверение за постоянен адрес от 3.00 лв.на 5 лв.

15. За издаване на справки по искане на частни съдебни изпълнители се заплаща такса в размер от 12.00 лв. на 15 лв.

**§5**. Да се добавят нови т.16 , т.17 и т.18

16. За съставяне на актове за гражданско състояние на български граждани, които имат актове, съставени в чужбина - 20 лв.

17. За приемане и комплектоване на заявление за регистрация на брачен договор - 20 лв.

18. Признаване на Решение от чуждестранен съд за прекратяване на граждански брак - 30 лв.

**§6** . Чл.34 По производства за настаняване под наем, продажби, замени или учредяване на вещни права върху общински имоти са заплащат такси, както следва:

1.Заверяване на молба-декларация за снабдяване с нотариален акт по обстоятелствена проверка – 10 лв. на 15 лв. на всеки имот.

2. Да се добави нова точка 2, а досегашнните 2,3,4,5,6, и 7 да станат съответно 3,4,5,6,7,8

2. Проучване за продажба, замяна, прекратяване на съсобственост,прекратяване на вещни права- право на строеж,пристрояване,надстрояване,право на ползване и др.за имоти общинска собственост:

- за имоти и вещни права с жилищно предназначение – 80 лв.

- за имоти и вещни права с друго предназначение – 150 лв.

3.Издаване на заверении копия от документи за отчужден имот,придобито вещно право и други, на страница от 2.50 лв. на 3.00 лв.

3.Писмени справки от регистрите по Закона за общинската собственост – 10 лв.

5.Издаване на удостоверения за реституционни претенции от 5 лв. на 10 лв.

6.При придобиване на общински имоти или вещни права върху тях, както следва:

а) върху стойността на имота, предмет на продажбата, съответно стойността на ограниченото вещно право – 2 на сто;

б) върху по-голямата стойност при замяна – 2 на сто;

в) върху стойността на собствения дял, който се получава при доброволна делба – 2 на сто.

7.Издаване на други удостоверения и служебни бележки, свързани с вещни права върху имоти от 5.00 лв. на 10.00 лв.

**§7**.Чл.35. се отменя

**§8.** Чл.36 се отменя

**§9**. Чл.37. се изменя:

Чл.37. Таксите се заплащат от лицата при предявяване на искането.

**V.** ЦЕНИ НА НЕУРЕДЕНИ СЪС ЗАКОН УСЛУГИ, ОКАЗВАНИ ИЛИ ПРЕДОСТАВЯНИ ОТ ОБЩИНАТА НА ФИЗИЧЕСКИ И ЮРИДИЧЕСКИ ЛИЦА

§10. Цените определени в чл.45 да се изменят:

Чл.45. Общинският съвет определя следните услуги и цените за тях

|  |  |  |
| --- | --- | --- |
| N | Вид услуга | Цена |
| 11 | Бланки и материали:  - регистрационни табела ЗГТ  - молба за регистрация на ЗГТ  - заявление за регистрация по Наредба N 2  - заявление за лиценз продажба спиртни напитки  - заповед за категоризация и промяна на работно време на търговски обект  - разрешение на таксиметров превоз на пътници с леки автомобили  - разрешение за продажба на тютюневи изделия - отпада | 20.00 лв.  3.00 лв.  0.50 лв.  0.50 лв.  0.50 лв.  0.50 лв.  0.50 лв. |
| 13 | Издаване на удостоверение за частна ветеринарно-медицинска практика - отпада | 10.00 лв. |
| 14 | Регистрация на собственици на пчели и пчелни семейства | от 5 на 10 лв. |
| 33 | Издаване на удостоверение за декларирани данни (декларирано движимо и недвижимо имущество) | от 3.00 лв.на 5 лв. |
| 34    34. | *Издаване на удостоверение за данъчна оценка на недвижим имот*  *-за физически лица;*  *-за юридически лица*  Т.34 се изменя:  1. За издаване на данъчна оценка на недвижими имоти съгласно ЗМДТ: а) до 14 дена – 5.00 лв. б) до 3 дена – 7.00 лв. в ) експресно до 6 часа – 8.00 лв. | 5.00 лв.  6.00 лв. |
| 35 | Издаване на удостоверение за платен данък върху превозни средства. | от 2.00лв.на 5 лв. |
| 36 | Издаване на удостоверение за данъчна оценка на незавършено строителство. | от 2.00лв.на 5 лв. |
| 37 | Издаване на удостоверение за платен данък върху недвижими имоти и такси за битови отпадъци. | от 2.00лв.на 5 лв. |
| 38 | Издаване на удостоворения за платен данък върху наследство. | от 2.00лв.на 5 лв. |
| 39 | Издаване на дубликат от подадени данъчни декларации. | от 4.00лв.на 5 лв. |
| 40 | Издаване на дубликат от квитанция за платени данъчни задължения. | от 2.00лв.на 5 лв. |
| 41 | Издаване на удостоверение за наличие или липса на задължения по ЗМДТ (чл.87, ал.6 ДОПК). | от 2.00лв.на 5 лв. |

**§ 11**. Точка 43.1,43.2,43.3,43.4,43.5 ,43.6,43.7,43.8 се променят:

43.За одобряване (съгласуване) на инвестиционни проекти и извършване на оценка в случаите по чл.142, ал.1, т.1 и 4 от ЗУТ, както следва:

43.1 за жилищни сгради / вкл. пристройки, надстройки и реконструкция със смяна на конструктивната система/ - 0.50 лв. за кв.м. разгъната застроена площ, но не по-малко от 60.00 лв.

43.2.за нежилищни сгради / вкл. пристройки, надстройки и реконструкция със смяна на конструктивната система/:

а/ за строежи І категория – 0.80 лв. за кв.м. разгъната застроена площ, но не по-малко от 500.00 лв.

43.3.На Строежи І категория за площни обекти (в т.ч. сметища, електроцентрали от възобновяеми енергийни източници, оранжерии, летища)- за одобряване на проекти- 0,30 лв./м2 но не повече от 5 000 лв.

б/ за строежи ІІ категория – 0.80 лв. за кв.м. разгъната застроена площ, но не по-малко от 400.00 лв.

в/ за строежи ІІІ категория – 0.80 лв. за кв.м. разгъната застроена площ, но не по-малко от 300.00 лв.

г/ за строежи ІV категория – 0.80 лв. за кв.м. разгъната застроена площ, но не по-малко от 200.00 лв.

д/ за строежи V категория – 0.60 лв. за кв.м. разгъната застроена площ, но не по-малко от 60.00 лв.

43.4.На Строежи пета категория за площни обекти (в т.ч. сметища, електроцентрали от възобновяеми енергийни източници, оранжерии, летища)- за одобряване на проекти- 0,30 лв./м2 но не повече от 2 000 лв.

е/ за второстепенни постройки от допълващото застрояване / чл. 41-чл.48 от ЗУТ/ - 0.40 лв. за кв.м., но не по-малко от 30.00 лв.

43.5. На строежи от техническата инфраструктура 0.80 лв./м1 , но не по-малко от сумата по категорията.

43.6. променя се: На строежи от първа до пета категория – промени по време на строителството, съгласно чл.154, ал.5 от ЗУТ:

- при промени в проекта до 50% от ЗРП на строежа

а)за одобряване – 50% от цената по т.43.1., 43.2., 43.3., 43.4. и 43.5.

б)съществени отклонения с новопроектирана площ – такса по т. 43.1., 43.2., 43.3., 43.4. и 43.5.

в)съществени промени без промяна на застроената площ – 20% от такса по т. 43.1., 43.2., 43.3., 43.4. и 43.5.

г)За разглеждане на инвестиционни проекти, при отказ за съгласуване и одобряване се заплаща такса в размер на 25% от таксите от т. 43.1 до т. 43.5.

43.7. На строежи от първа до пета категория – проект за обособяване на реално отделени части (дялове) за делба по реда на чл.202 и 203 от ЗУТ.

а) одобряване 30 лв.

43.8. На схеми и конструктивни становища с указания за изпълнение към молби по чл. 147 от ЗУТ от 10 лв. на 20 лв.

43.9. Одобряване и съгласуване на комплексен инвестиционен проект: - такса – стойността за одобряване на инвестиционен проект, умножена с коефициент 1.3 / чл. 150 ЗУТ/

**§12**. 44.отменя се

**§13.** 45. За одобряване на инвестиционни проекти в случаите на изгубени строителни книжа и изгубено правно действие.

45.1. За одобряване на инвестиционен проект – заснемане на извършен строеж по чл.145 ал.5 от ЗУТ – съответната цена по т.43

45.2. За ново одобряване на инвестиционен проект, който е загубил правно действие, съгласно чл.145, ал.2 от ЗУТ, както следва:

а) 50% от съответната цена по т.21, по т.. 43 в случаите когато инвестиционният проект е внесен за повторно одобряване в едногодишен срок от момента на изгубване на правното му действие;

б) пълният размер на съответната цена по т.21, т. 43, в останалите случаи.

**§14**. 46. За съгласуване на проекти за рекламни съоръжения, както следва:

а) до 1 кв.м. – 2.50 лв.;

б) от 1 до 4 кв.м. – 5 лв.

в) над 4 кв.м. – 10 лв.

**§15**.47. променя се За извършване на действията предвидени в чл.175 ал.2 от ЗУТ за заверка на екзекутивна документация, както следва:

47.1. На строежи I категория от 50 лв. на 80 лв.

47.2. На строежи II категория от 40 лв. на 60 лв.

47.3. На строежи III категория от 30 лв. на 50 лв.

47.4. На строежи IV категория от 20 лв. на 40 лв.

47.5. На строежи V категория от 15 лв. на 30 лв.

Нова 47.6. На строежи от І до V категория – при преустройство и промяна на предназначението - 30 лв.

**§16**. 49.За извършване на действия предвидени в ЗУТ в началото и по време на строителния процес, както следва:

49.1. За извършване на проверка по реда на чл.159 от ЗУТ за установяване съответствието на строежа с издадените строителни книжа и за това, че подробният устройствен план е приложен по отношение на застрояването – цена на услугата от 10 лв. на 20 лв.

49.2. За присъствие на служител по чл.223, ал.2 от ЗУТ при откриване на строителна площадка и определяне на строителна линия на основание чл.157, ал.2 от ЗУТ от 10 лв. на 20 лв.

49.3 За извършване на проверка по реда на чл. 159 от ЗУТ за установяване съответствието на строежи за линейни обекти с издадените строителни книжа и за това, че подробният устройствен план е приложен по отношение на застрояването - 20 лв., без обекти, на които бенефициент или възложител е Община Хитрино.

**§17**. 51. За издаване на удостоверение за въвеждане в експлоатация по реда на чл.177 ал.3 от ЗУТ на завършените строежи, в съответствие с характеристиките, сложността и рисковете при експлоатация на строежа, както следва:

51.1.За строежи от четвърта категория (При наличие на окончателния доклад по чл.168 ал.6 от ЗУТ от лицето, осъществило надзор в строителството).

а) частни пътища, улици от второстепенната улична мрежа V и VI клас и съоръженията към тях – 150 лв./км., но не повече от 3000 лв.;

б) жилищни и смесени сгради със средно застрояване:

- жилищни сгради със средно застрояване и сградните отклонения на инженерната мрежа към тях от 250 лв. на 300 лв.

- смесени сгради със средно застрояване и сградните отклонения на инженерната мрежа към тях – 500 лв.

е) електронни съобщителни мрежи, изграждани в урбанизирани територии с високо и средно застрояване, включително частите от мрежите, попадащи извън урбанизираните територии, но в границите на общината, и съоръженията към тях - по 150 лв. на километър, но не повече от 3000 лв.

51.2.За строежи от пета категория (Въз основа на служебна проверка на обстоятелствата по чл.168, ал.1 от ЗУТ по документацията и съответствието на строежа с нормативните изисквания).

а) жилищни смесени сгради с ниско застрояване, вилни сгради:

- жилищни и вилни сгради с ниско застрояване и сградните отклонения на инженерната мрежа към тях от 150 лв. на 200 лв.

- смесени сгради с ниско застрояване и сградните отклонения на инженерната мрежа към тях от 200 лв. на 250 лв.

е/ електронни съобщителни мрежи, изграждани в урбанизирани територии с ниско застрояване, включително и частите от мрежите, попадащи извън урбанизираните територии, но в границите на общината, и съоръженията към тях се събира такса по 100 лв. на километър, но не повече от 2000 лв.

**§ 18**. 54. За издаване на документи, свързани с изискванията на § 16, ал.1 от ПР на ЗУТ за търпимост на незаконни строежи; други текстове от ЗУТ и подзаконовите му актове, създаващи задължения за издаване на официален документ от общината от 20 лв. на 30 лв.

**ПО ОСМА ТОЧКА ОТ ДНЕВНИЯ РЕД**

Определяне размера на такса битови отпадъци и одобряване на план-сметка, включваща разходи за дейност чистота за 2016 година.

Със 17 гласа „за”, без „против”, без „въздържали се”, Общински съвет Хитрино на основание чл.21, ал.1, т.7, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 23**

На основание чл.66, ал.1 от Закона за местните данъци и такси, Общински съвет Хитрино

Р Е Ш И:

**I.**Определя размера на таксата за битови отпадъци в населените места на община Хитрино за 2016 година, както следва:

**1.**За жилищни и вилни имоти на граждани – 6 промила върху данъчната оценка на имота в населените места,разпределени както следва:

- за сметосъбиране и сметоизвозване – 2,5 промила

- за поддържане на депото за битови отпадъци, включително отчисленията по чл.71”е” от Закона за управление на отпадъците – 3,2 промила

- за поддържане чистотата на териториите за обществено ползване -0.3 промила

**2.** За жилищни и нежилищни имоти на фирми, кооперации, сдружения и други юридически лица – 8 промила върху отчетна стойност на имота в населените места, разпределени както следва:

- за сметосъбиране и сметоизвозване – 3 промила

- за поддържане на депото за битови отпадъци, включително отчисленията по чл.71е от Закона за управление на отпадъците – 4,5 промила

- за поддържане чистотата на териториите за обществено ползване -0.5 промила.

**3.**За фирмите – Еднолични търговци и юридически лица за всички населени места, подали декларация за обслужване на контейнер, таксата се определя в левове според броя използвани съдове, както следва:

- за сметсъбиране и сметоизвозване – 1 брой контейнер/бобър/ - 200 лв. (двеста лева)

- за поддържане на депото за битови отпадъци, включително отчисленията по чл.71”е” от Закона за управление на отпадъците – 170 лв. (сто и седемдесет лева)

- за поддържане чистотата на териториите за обществено ползване -30 лв. (тридесет лева)

**4.**Когато таксата „битови отпадъци”се определя за брой контейнер и вид, лицата подават декларация по образец на община Хитрино до 30 декември на предходната година.

В декларацията се посочват видът и броят на съдовете за изхвърляне на битовите отпадъци, които ще се използват през годината, съобразно обявената от Кмета на общината честота на извозването на битовите отпадъци.

**ІІ.**Одобрява План – сметката за 2016 година, за необходимите разходи по събиране на битови отпадъци и транспортирането им до депо, проучване, проектиране, изграждане, поддържане, експлоотация, закриване и мониторинг на депо за битови отпадъци, включително отчисленията по чл.71”е”от Закона за управление на отпадъците и чистота на териториите за обществено ползване в населените места на общината, както следва:

**1.**Събиране на битови отпадъци и транспортирането им до депата –34 400 лв. (тридесет и четири хиляди и четири стотин лева)

**2.**За депониране на отпадъци, сепариране и отчисления – 110 000 лв. (сто и десет хиляди лева)

**3.** Закупуване на контейнер тип „Бобър”- 10 бр. – 6 000 лв. (шест хиляди лева)

**4.** Почистване и закриване на съществуващите депа и сметища на територията на община Хитрино - 5 000 лв. (пет хиляди лева)

**5.** Зимно и лятно почистване на улични платна, площади и други територии от населените места, предназначени за обществено ползване /т.4,ал.1,чл.66 от ЗМДТ/ – 8 000 лв. (осем хиляди лева)

**6.**Издръжка на дейност „Чистота”- 36 600 (тридесет и шест хиляди и шестстотин лева)

Всичко разходи 200 000 лв. (двеста хиляди лева).

**ПО ДЕВЕТА ТОЧКА ОТ ДНЕВНИЯ РЕД**

Приемане на Стратегия за развитие на социалните услуги в община Хитрино за периода 2016 – 2020 година.

Със 17 гласа „за”, без „против”, без „въздържали се”, Общински съвет Хитрино на основание чл.17, ал.1, т.7 и чл.21, ал.1, т.12 от Закона за местното самоуправление и местната администрация (ЗМСМА) прие

**РЕШЕНИЕ № 24**

На основание чл.19, ал.2, ал.3 от Закона за социалното подпомагане (ЗСП) и чл.36 б, ал.3 от Правилника за приложение на закона за социалното подпомагане (ППЗСП), Общински съвет Хитрино

Р Е Ш И:

Приема Стратегия за развитие на социалните услуги в община Хитрино за периода 2016-2020 година. Приложение № 1 от 1.

**ПО ДЕСЕТА ТОЧКА ОТ ДНЕВНИЯ РЕД**

Закупуване от община Хитрино на имот № 000080 в землището на село Байково, ЕКАТТЕ 02244, местност „Баалък”, начин на трайно ползване- нива, категория III, с площ от 25.000 дка и имот № 023002 в землището на село Трем, ЕКАТТЕ 73050, местност „Кору арда”, начин на трайно ползване- нива, категория III, с площ от 0.433 дка

Със 17 гласа „за”, без „против”, без „въздържали се”, Общински съвет Хитрино на основание чл.21, ал.1, т.8 и чл.27 ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 25**

Във връзка с Постановление на Министерски съвет (ПМС) по Протокол № 10 от 11 март 2015 година и Заповед № РД- 15-54 от 19 март 2015 година на Областен управител на област Шумен и заповед № РД- 182 от 04 май 2015 година на кмета на община Хитрино, Общински съвет Хитрино

Р Е Ш И:

1.Упълномощава Кмета на община Хитрино да извърши всички действия за закупуване на следните имоти, представляващи дъно на водоем „Байково”, при следните условия:

-имот № 000080 в землището на село Байково ЕКАТТЕ 02244, местност „Баалък”, начин на трайно ползване- нива, категория III, с площ от 25.000 дка, на цена – 21 250.00 (двадесет и една хиляди двеста и петдесет) лева;

-имот № 023002 в землището на село Трем, ЕКАТТЕ 73050, местност „Кору арда”, начин на трайно ползване- нива, категория III, с площ от 0.433 дка, на цена – 368.05 (триста шестдесет и осем лева и пет стотинки) лева.

2.След придобиване на съответните имоти кметът да извърши всички действия по промяна на предназначението и начина на трайно ползване на имотите.

**ПО ЕДИНАДЕСЕТА ТОЧКА ОТ ДНЕВНИЯ РЕД**

Искане за предоставяне на имотите- полски пътища, включени в заповеди на Директора на Областна дирекция „Земеделие” гр.Шумен.

Със 17 гласа „за”, без „против”, без „въздържали се”, Общински съвет Хитрино на основание чл.21, ал.1, т.8 и чл.27 ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 26**

На основание чл.37в, ал.16 от ЗСПЗЗ (Закона за собствеността и ползването на земеделските земи) и във връзка с искания от Директора на ОД (Областна дирекция) „Земеделие” – град Шумен, Общински съвет Хитрино

Р Е Ш И:

1.Предоставя имоти – полски пътища, включени в заповедите на Директора на ОД „Земеделие” – гр.Шумен по чл.37в, ал.4 от ЗСПЗЗ, като оправомощава кмета на община Хитрино да сключи едногодишни договори за наем с ползвателите на имотите за стопанската 2015-2016 година.

2.Определя цена в размер на средното рентно плащане за землището, в което се намират процесните имоти- полски пътища.

**ПО ДВАНАДЕСЕТА ТОЧКА ОТ ДНЕВНИЯ РЕД**

Докладни записки:

*12.1. Докладна записка от Ахмед Ахмед- зам.кмет на община Хитрино за прекратяване на открита процедура по предоставяне на концесия с предмет: „Стопанисване и управление на Претоварна станция за ТБО (твърди битови отпадъци) в с.Близнаци, находяща се в землището на село Близнаци, имот № 000207 с ЕКАТТЕ 04430, местност „Хумата”.*

Със 17 гласа „за”, без „против”, без „въздържали се”, Общински съвет Хитрино на основание чл.21, ал.1, т.8 и чл.27 ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 27**

На основание чл.58, ал.2, т.3 и чл.59, ал.4 от Закона за концесиите, във връзка с чл.91, ал.1 от Правилника за прилагане на Закона за концесиите, Общински съвет Хитрино

Р Е Ш И:

Прекратява Откритата процедура по предоставяне на концесия с предмет: „Стопанисване и управление на Претоварна станция за ТБО (твърди битови отпадъци) в село Близнаци, находяща се в землището на село Близнаци, имот № 000207 с ЕКАТТЕ 04430, местност „Хумата”.

*12.2.Докладна записка от Ахмед Ахмед- зам.кмет на община Хитрино за прекратяване на открита процедура по предоставяне на концесия с предмет: „Управление на дейността по сметосъбиране, сметоизвозване и сметопочистване на неопасни отпадъци за община Хитрино”.*

Със 17 гласа „за”, без „против”, без „въздържали се”, Общински съвет Хитрино на основание чл.21, ал.1, т.8 и чл.27 ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 28**

На основание чл.58, ал.2, т.3 и чл.59, ал.4 от Закона за концесиите, във връзка с чл.91, ал.1 от Правилника за прилагане на Закона за концесиите, Общински съвет Хитрино

Р Е Ш И:

Прекратява Откритата процедура по предоставяне на концесия с предмет: „Управление на дейността по сметосъбиране, сметоизвозване и сметопочистване на неопасни отпадъци за община Хитрино.

**МУСТАФА АХМЕД:**

ПРЕДСЕДАТЕЛ НА ОБЩИНСКИ СЪВЕТ ХИТРИНО

**НЕВЯНКА ТОДЕВА:**

П Р О Т О К О Л И С Т